سرگوست..دیم پہ ملکءَ ۔پنچُمی بہر
نعیم حمید
دراہیں مسیتاں نمازءِ توار پیداک اَت ما تہتءِ سرا نشتگ اتیں ژندءُ پند اتیں ماسٹرءَ مارا جاگہہءِ ڈسءُ نشان داتءُ شت شپءَ برے لئین است اَت برے نیست اَت منءُ نزیر گپ گپءِ تہا واب کپتیں سہب مہلہ بست کت من ءُ نزیر دیم پہ ماسٹرءِ نیمگا شتیں داں ماسٹرءَ کڑاہی ئے جوڑ داتگ چٹنی ھم مئے دیوانءِ بہر اَت ماسٹرءَ دراہینت نعیم ترا جستے بکناں تو اے بگش تو یکرندے پیسبُکءَ پوسٹے داتگ کہ زندگی چَٹنیءِ بوہءَ کنت اے گپ چتور ترا یات اتکگ ءُ
چتور کجام دیوانءَ جتگ من گشت انچش دپءَ در اتکگ چوناہا ماسٹرءَ اے گپ دلءَ لگ اتگ ھرکس بہ.کنت ئے لازم وتی ٹہکاں دنت ءُ بے ھساب کندیت ما ٹینٹیں ورگے چُپت ما پہ وت بوتیں شپ روچ ما کرکٹ لئیب چارگءَ شتیں چوناہا من رمزانءَ اے واستہ چُھٹی زرتگ اَت کہ اے ماہءَ مردم گیروشگ بیت ما گیشتر شپءَ گراونڈءَ شتگءُ شپ گوازینتگ ءُ پجرءِ بانگءَ لوگءَ واتر بوتگیں چشیں شپے نہ بوتگ من سراج سابر نوید میرانءُ عابد عبداللہ ءَ گراونڈ تَوّاپ نہ کتگ ما اے تَرّءُ گردءِ نام کُت لیویز پُورس ہرکجا کہ شر رنگیں بچکے دیست آہیءِ کرا لازم سرے جت یا گوستیں ما ھر شپ یکّےءِ بڈا کپتیں رمزانءِ ھلاسیءَ پیسر ما انچو نام کپتیں کہ مردماں مارا گراونڈءَ دیست آواز اِش دات ادا ھچ نیست ادا ھچ نیست دیمءَ رابتہ کن ست یک شپے بوت نزیر ءَ گشت منءَ لیویز پُورسءَ بہُ زورے گوں سنگتاں گشت تو لیویز پورسءِ وڑا کار کت نکن ئے ہئیر سنگتانی ھسابءَ نزیر ما ہمے لیوز پورسءَ زرتءُ ما گشت باندا تی ڈیوٹی مے ہمراہیءَ انت ہیر اے شپ گوست دومی شپ بوت .. ما درست یکجاہ بوتیں نزیر زرت گوں تَرگءَ اتیں مارا شوکین بچکے رست کہ مئے سنگتے اَت نزیر سلامءَ پد ڈارک مارا گوشگءَ لگ ات تو پِلانیءِ ناں؟ آہیءَ دراّہینت ناں من آ نیاں ما یکے دومیءِ دیم چار اتاں ما سنگت جازت کت ءُ وتئی ٹکانہءَ اتکیں سراجءَ دراہینت تو مرچیءَ پد لیوز پورسءِ نامءَ مہ گر تو ناکامءِ تو دُزءِ دیما اُشتاتگءِ گوشگاءِ دُز کئے انت ما نزیر ھرشپ پہ مسکرا ھمے گپءِ سرا کلاگ بست ءُ نزیرءَ پدا لیوز پورسءِ نام نہ گپت ہئیر رمزان جنزان اَت یک شپے من جاوید شاہ سراج سابر شتیں ڈُورءَ پُٹبال میچءِ چارگءَ ما سجیں راہءَ آہیءَ گشت تو مستریں گندی ئے من گشت تو ہمے وڑا ما دکانےءَ داشت کباڑی ھسابیں دکانے ھم کشءَ است اَت آییءِ کرا مزیں شاہیمے ایر اَت جاویدءَ گُشت کئے مزنیں گندے بیا ات وتا تُور کنیں وت زانگ بیت ما وتا تور کُت من شستءُ پنچ کیلو بوتاں جاوید پنجاہءُ چیزے سراجءَ ھپتاد کیلوءَ ھم گوستءُ شاہیم جہل اتک ما درستیں سَنگ مان کُتاں شاہیم جہلءَ نئیتک جاویدءِ کندگانی توار اَرشءَ روگءَ اتاں کشءُ گورءِ مردم درست ھیران اتاں اے شپءَ سراج ما دلءِ مئیلءَ کلاگ زرتءُ شپ گوازینت دگے شپے منءُ سراج ڈورءَ پینل میچءِ چارگءَ شتیں لئیب انچو سما بوھگا اَت کہ اے لئیبءِ تہا جنگے بیت ریفری برے اشانی نیما اَت برے آہانی لاسٹءَ یک ٹیمےءَ گولے دات ریفریءَ جت تُـتُرو کہ ٹاہم آوٹ شور شار بوت تو اشیءَ زاہ بدے من آہیءَ سک رشءُ کش بوت من سراج ہمشانی نیما جنزان اتیں نکن ے مُچی مے نیما اتکءُ ما تچگءَ گوں منی چمپل ٹالُکی اتاں یکےءَ منی چمپلءِ پُشت لگت دات چپمل توکا توک دیر اتک اے ساہتءَ تہار ات من سراج ءِ دست گپتءُ کُنڈا بُرت من گشت اشاں وتی مات بند کتگ منی چمپل توکا توک سستگ اش من سراجءَ باز ودار کت پرپٹ دراہان اتاں رش کم بوہان اَت من گشت سراج چمپلاں منا بدے کہ پرپٹ منا گون انت من گیر مان کناں بِریک جناں سراج گشت من وتی چمپلاں نہ دیاں ما پیسلہ کت کہ ما ھردو چمپل پادا نکنیں دان لوگا رویں انچش کت روڈانی لئیٹ روک اتاں ھر پرپٹے مئے پُشتءَ اتک مارا دیست ے کندگءَ لگ ات کہ اے گنوک اَنت اشاں چپمل پادا نیست مارا باز پجاروکاں ھم.دیست شما چش ات ما دراہینت یار مردم انجواے کنت داں جاویدءِ دکانءَ وتا سر کُت ءُ جاویدءِ دکانءَ نشتءُ اے بوتگین وئیلءِ سرا کند ات ائیدءَ یک روشے پش کپتگ اَت چوناہا گوادرءَ شرابءِ اسٹور سئے روچءَ داں بند بنت سجیں مہلوک پلج اَت اسلم نامیں سنگتےءَ سراج کال کت بیا اگں ڈنّی ورے سراج ناں دیم چارتءُ ناں پُشت مارا پرپٹ گون نیست اَت اجاز ھم رس ات ما اجاز گشت مارا بر بلال مسجدءِ کرا سر کن پدا مارا میار تو پہ وت برو ما نشت دیراں داں دیوان کت منءَ اسمائیل آپتاپءَ فون کت کجاے بیا ڈاہمنڈ ھوٹلءَ ما گشت کمو سبر شیشگ پش کپتگ اسمائیلءَ کلاگ زرت اے اسٹوراں سئے روچ بند بوھگءِ ھال انت اے چہ کجا ما باز گپ جتءُ من گشت ودار کن انی کایاں من سراج زور پاد کتءُ دیم پہ ھوٹلءِ نیمگا شتیں ءُ دیوان کتءُ آہاں وتئی راہ گپت ءُ ما وتئی
ائیدءِ پروگرام کُنڈ ملیرءِ جوڑ بوتگ اَت ائیدءِ اولی روچ گوست دومی روچ بوت من سہب ءِ سرا سراج فون کت کجاے گشت ئے بیا من جاوید کملیکس کرا بچک انگت گار اَں….. بلئے تو بیا ھمدا
روان انت